শহীদ সোয়েব আহমদ দুলাল সিলেটের ঐতিহাসিক ঐতিহ্যবাহী জনপদ সর্বকালের স্বাধীনতার গর্বিত পতাকাধারী প্রাকৃতিক সৌন্দর্যমণ্ডিত খাড়িকাপুঞ্জি (ফরফরা) গ্রামে জন্মগ্রহণ করেন। তাঁর সম্মানিত পিতা মোহাম্মাদ আব্দুর রব। মাতা রোকেয়া বেগম। ২ ভাই ও ২ বোনের মধ্যে তিনি ছিলেন তৃতীয়। জৈন্তা কলেজে এইচএসসি পরীক্ষা থাকাকালীন তিনি শাহাদাত বরণ করেন। শহীদ সোয়েব আহমদ দুলাল অত্যন্ত সাহসী, অমায়িক, মেধাবী, হাস্যোজ্জ্বল ও সম্ভাবনাময় ব্যক্তিত্ব ছিলেন। প্রতিভাবান ও নামাজী এ যুবক স্কুলজীবন থেকে দ্বীন প্রতিষ্ঠার আন্দোলনে ছিলেন সদাতৎপর। তাই ২০০১ সালে স্কুলে অধ্যয়নকালেই তিনি ছাত্রশিবিরের সাথী হন। কলেজে ভর্তি হয়েই শিবিরের সদস্য হওয়ার জন্য আপ্রাণ চেষ্টা চালান। তিনি অত্যন্ত কষ্ট করে তার ওপর অর্পিত দায়িত্ব যথাযথভাবে পালন করতেন। কারণ তার পরিবারের কারোরই এ আন্দোলনের সাথে সম্পৃক্ততা ছিল না। তার নেতৃত্বে স্কুল, কলেজ ও হরিপুর দরবস্ত এলাকায় দাওয়াতি কাজ বিস্তৃত ও মজবুত হয়েছে। তিনি সর্বশেষ জৈন্তাপুর থানা দক্ষিণ সাথী শাখার অফিস সম্পাদকের দায়িত্ব পালন করেন। শহীদ সোয়েব আহমদ দুলাল বিচক্ষণ ও পরিশ্রমী ছিলেন। সহজ সরলভাবে তিনি চলাফেরা করতেন। স্কুল ও আবাসিক এলাকায় দায়িত্ব পালন করেও কলেজে নিয়মিত দাওয়াতি কাজে অংশ নিতেন। মৃত্যুর সপ্তাহখানেক আগে জেলা দায়িত্বশীল বৈঠকে আসার জন্য তিনি প্রস্তুত ছিলেন। নিয়মিত ব্যক্তিগত রিপোর্ট সংরক্ষণ করতেন। দুলাল ভাই ও তার সহযোগীদের নিরলস অব্যাহত কার্যক্রমের ফলে জৈন্তাপুরে সকল শিক্ষাপ্রতিষ্ঠান এমনকি আবাসিক এলাকায় সংগঠনের কাজ দ্রুত এগিয়ে যেতে থাকে। কিন্তু এতে বাদসাধে আওয়ামী বাকশালী অপশক্তি। তারা বছরের পর বছর ছাত্রশিবিরের সাথে সংঘাত সংঘর্ষ, মিথ্যা মামলা দিয়ে শিবির নেতাকর্মীদের হয়রানি করে আসছে। প্রতিবারই দেশবাসীর কাছে নিঃশর্ত ক্ষমা, মুচলেকা ও জরিমানা দিয়ে পরে আর কোনো ঘটনা না ঘটানোর প্রতিশ্রুতি দিয়ে যায়। মিথ্যাচার আর প্রতারণার রাজনীতিতে সিদ্ধহস্তরা কে কার প্রতিশ্রুতি মানে। তাই তারা ভিন্ন পথে ষড়যন্ত্র্রের দিকে অগ্রসর হয়। এলাকায় শিবিরকে নেতৃত্বশূন্য করার পরিকল্পনা গ্রহণ করে গভীর ষড়যন্ত্রে মেতে ওঠে। ছাত্রলীগের দুষ্কৃতকারী সন্ত্রাসীরা শহীদ দুলালের কাছে আদর্শিকভাবে পরাজিত হয়ে বেছে নেয় ন্যক্কারজনক খুনের পথ। খুন করে প্রিয় ভাই দুলালকে। ওরা জানে না মানুষ হত্যা করে পৃথিবী থেকে চিরবিদায় করা যায় কিন্তু একটি আদর্শকে মুছে ফেলা যায় না। শাহাদাতের রক্তের যোজনায় জৈন্তাপুরের মাটি ও মানুষ কুরআনের পক্ষে কথা বলবে, মজবুত ঘাঁটি হবে ইসলামী আন্দোলনের এটা অনিবার্য বাস্তবতা।